Førerkabinen på en Concorde som har et M-formet ratt
Sikulære ratt med åpning øverst på en Lisunov Li-2 fra 1940-årene
Et **flyratt** (engelsk: *yoke*) er et håndstyrt grensesnitt for å styre høyderoret (stamping) og balanseroret (rulling) på et fly. Høyderoret trimmes ved å skyve rattet for- eller bakover, mens balanseroret trimmes ved å rotere rattet med- eller moturs.

Flyratt kommer i mange former (W-, M-, U-formet, med flere), men er vanligvis ikke helt runde, muligens for at det skal være enklere å gjenkjenne om det peker rett frem.[]

Flyratt brukes mest på småfly. Store fly og jagerfly har stort sett gått over til stikke (sidestikke eller senterstikke), og helikoptre bruker også en type stikke som minner om dem på moderne fly. Noen småfly har stikke i stedet for ratt etter preferanser til piloten. De nyeste passasjerflyene til Airbus har en sidestikke som ligner en styrespak.

Når rattet trekkes tilbake stiger flyets nese, og når rattet skyves fremover senkes nesen. Når rattet dreies til venstre ruller flyet til venstre, og når det dreies mot høyre ruller flyet til høyre. Noen flyratt har vibrasjoner for å advare når flyet begynner å steile.

Fordeler og ulemper
-------------------

Sidestikker og senterstikker er bedre egnet for raske kontrollinnputt og håndtering under høye g-krefter, og brukes derfor i militærfly, sportsfly og aerobatiske fly. Flyratt er derimot mindre følsomme (og derved mer presise) på grunn av større bevegelsesområde, samt at rattets posisjon gir en mer visuell tilbakemelding til piloten.

På fly med to ratt er disse typisk koblet slik at de beveger seg sammen, og vil derfor gi øyeblikkelig visuell indikasjon for den andre piloten når det gjøres et styreinnputt. Dette står i motsetning til noen få flyratt hvor de kan beveges uavhengig av hverandre hvilket gjør det mulig for hver pilot å gi motstridende signaler til styringsstystemet.

Ratt tar større plass enn sidestikker i en førerkabin, og kan dekke over andre instrumenter. Sidestikker tar til sammenligning minimalt med plass, og gjør det enkelt å komme seg inn og ut av små førerkabiner.

Et ratt kan i motsetning til en sidestikke brukes komfortabelt med høyre eller venstre hånd, hvilket kan være nyttig dersom man må skrive eller manipulere andre kontroller i kabinen. Denne fordelen deles med senterstikken.

Se også
-------

* Rorpedaler
* Simulatorpedal
* Senterstikke og sidestikke, to alternativer til flyratt
* Hendene på gass og stikke (HOTAS)

Referanser
----------

1. ↑  Sætervadet, Torkell (8. april 2014). «Fri som fuglen, lover Aerolite». *www.flynytt.no*. Besøkt 24. juli 2023.
2. ↑  «Nå koster Teslas «flyratt» ekstra». *Tek.no* **(norsk)**. 27. april 2023. Besøkt 24. juli 2023.
3. ↑  «Mikrofly & Flyging - Jarlsberg Mikroflyklubb». *sites.google.com*. Besøkt 24. juli 2023.
4. 1 2  Crane, Dale: *Dictionary of Aeronautical Terms, third edition*, page 563. Aviation Supplies & Academics, 1997. ISBN 1-56027-287-2.
5. ↑  How Helicopters Work
6. ↑  «Fly-by-wire - A CIVIL AVIATION FIRST». Airbus. Besøkt 6. juli 2012.
7. ↑  «Flying the Airbus side stick - the one with the fastest thumb wins!». Arkivert fra originalen 18. februar 2020. Besøkt 24. juli 2023.
8. 1 2  «New Gulfstream, p. 52».
9. ↑  "Learning To Fly In A Cirrus SR22" Arkivert 4. februar 2016 hos Wayback Machine.. planeandpilotmag.com.
10. ↑  "Gear Up: One Big Airplane Training in US Airways' newest A330 simulator". flyingmag.com.